Folketing
2004-04-21

Amterne mener også, at skærpelsen af oplysningspligten forventes at pålægge sygehusenes interne planlægnings- og sekretærfunktioner en væsentlig byrde dels på grund af den uhensigtsmæssige automatik i oplysningspligten, dels ved ideelt at forudsætte, at der på tværs af sygehusafdelinger og amtsgrænser er mulighed for elektronisk søgning af alle relevante ventetidsdata for alle tænkelige forundersøgelser, behandlingsformer og behandlingskapacitet. Jeg vil sige, at hvis der ikke er disse muligheder, og det er der jo altså ikke, så er det på tide, at de kommer. Jeg kan se, at den gule lampe allerede lyser. Men jeg skal sige, at med hensyn til tilladelsen til, at amterne kan lave forsøg med opkrævning af gebyrer ved udeblivelse, finder vi, at det er helt rimeligt, at der gives mulighed for det, når der ikke foreligger undskyldelige forhold. Den sidste ting, jeg vil nævne, er spørgsmålet om tolkebistand.